Nuriya E/A primary school, Savelugu

Nuriya nyɛla bihi shikuru shɛli din be Savelugu ka di nye karimzɔŋ shɛli din pili du yini hali ni duri a yɔbu. Shikuru ŋɔ nyɛla Savelugu shikuru kura ni zaɣ'yini, di pili la shikuru shɛli bɛ ni boli Savelugu JHS la ka di be Savelugu ashibiti ti tali la polo,lala shikuru ŋɔ n daa nye tuuli shikuru din daa be Savelugu, lala saha kadi daa na nyɛla mahamadia karimzɔŋ, dini daa niŋ ka di karimbihi maa ti zooi, ka karimzɔŋ ŋɔ kpamba daa laɣim gbaai, ka di ʒiya ni naɣila bɛ mela karimzɔŋ shɛli m piigi karimbihi ŋɔ shɛba ni ti niŋ din ni. Di ni n daa bɛ chaŋ n ti me lala karimzɔŋ maa ka piigi yuli bolli Nuriya. Di daa nyɛla Afa karim ko amaa dini daa niŋ ka silimiinsili karimbu kana kabi daa zaŋ, silimiinsili maa mi pahi mahamadia maa zuɣu, ka lɛbigi yuli maa, ka di pa booni Nuriya E/A Primary School, ka pa booni tuuli shikuru la mi Savelugu E/A Junior High School.